text: Cykeltyverier er organiseret
  26 april 2012 kl. 14.03
  Grænsepolitiet har indenfor den seneste måned afsløret tre tilfælde af organiseret cykeltyveri - senest tirsdag aften, hvor en litauisk bil spækket med 24 cykler blev stoppet ved Kruså.
  Cyklerne er alle stjålet i Københavnsområdet og repræsenterer en værdi på flere hundrede tusinde kroner. Den 19-årige litauer, der var chauffør i bilen er foreløbig varetægsfængslet i 14 dage - lige nu sidder ialt fem litauere varetægsfængslet for de seneste cykeltyverier.
  